Diari Oficial de la Generalitat Valenciana


Sumari del DOGV 4432, del 04-02-2003 (2003/813)

ORDE de 21 de gener de 2003 de la Conselleria de Justícia i Administracions Públiques, per la qual s'aprova la creació del lloc d'intervenció i es classifiquen en classe segona els llocs de secretaria i intervenció de l'Ajuntament de Náquera.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/813


Data del document
:   21-01-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Nàquera
    * comptable
    * administració local
    * professió administrativa
    * qualificació del personal

ORDE de 21 de gener de 2003 de la Conselleria de Justícia i Administracions Públiques, per la qual s'aprova la creació del lloc d'intervenció i es classifiquen en classe segona els llocs de secretaria i intervenció de l'Ajuntament de Náquera. [2003/A813]
  
El lloc de treball de secretaria intervenció de l'Ajuntament de Náquera es troba actualment classificat en classe tercera.
  
Mitjançant Acord plenari de l'Ajuntament de Náquera, de data 4 de juny de 2002, se sol·licità a esta Conselleria de Justícia i Administracions Públiques la modificació del lloc de secretaria en classe segona i la creació del lloc d'intervenció, també en classe segona, basat en l'import del pressupost municipal ordinari i també en les característiques especials del municipi, quant a l'acusat increment de població en determinades temporades de l'any.
  
Consten en l'expedient certificats expedits per la Secretaria General de la corporació acreditatius de la població municipal i del pressupost, com també el tràmit d'audiència i el seu resultat.
  
Vist el que disposen l'article 2 del Reial Decret 1.732/1994, de 29 de juliol, en l'apartat b) del qual classifica, en secretaries de classe segona, les secretaries d'ajuntament el municipi de les quals tinga una població compresa entre 5.001 i 20.000 habitants, així com els de població inferior a 5.001 el pressupost dels quals siga superior a 3.005.060,52 euros.
  
En virtut d'això, i en ús de les competències atribuïdes pels articles 2.2.a i 7 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana, relatives als funcionaris d'administració local amb habilitació de caràcter nacional,
  
ORDENE
  
Primer
  
Crear i classificar el lloc de treball d'intervenció de l'Ajuntament de Náquera en classe segona, que queda reservat a funcionaris d'administració local, amb habilitació de caràcter nacional, pertanyents a la subescala d'intervenció tresoreria, categoria d'entrada.
  
Segon
  
Classificar el lloc de treball de secretaria de l'Ajuntament de Náquera en classe segona, que queda reservat a funcionaris d'administració local, amb habilitació de caràcter nacional, pertanyents a la subescala de secretaria, categoria d'entrada, sense perjudici del que preveu la disposició transitòria primera, 2.b, del Reial Decret 1.174/1987, de 18 de setembre.
  
Tercer
  
La modificació de la classificació d'estos llocs de treball no afectarà les destinacions dels qui les estigueren exercint amb caràcter definitiu.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció dels quals tinga el demandant el seu domicili en el termini de dos mesos, comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 21 de gener de 2003
  
El conseller de Justícia i Administracions Públiques,